stanford-oval/wikipedia huggingface dataset:
סייפר (קומיקס)

| --- | --- |

סייפר, כפי שהוא מופיע בחוברת X-Men Legacy #235 מיוני 2010, אמנות מאת גרג לאנד.
 סוג:  גיבור-על
 הוצאה לאור:  מארוול קומיקס
 הופעה ראשונה:  New Mutants #13 (מרץ 1984)
 יוצרים:  כריס קלרמונט סאל בוסימה
 מידע
 שם אמיתי:  דגלאס "דאג" אהרון רמזי
 כינויים:  דאגלוק
 סטטוס:  פעיל
 מקצוע:  תלמיד, גיבור-על
 כוחות:  יכולת תרגום אינטואיטיבית וכמעט טלפתית של שפות רבות בהן נתקל, כולל שפות מחשב ושפות גוף.
 חבר בקבוצה:  אקס-מן, המוטאנטים החדשים, המועצה השקטה של קרקואה
 חבר לשעבר בקבוצה:  אקס פקטור החדשים אקס-מן אקס פורס הליונס
 דמויות קשורות
 משפחה:  פיליפ ושילה רמזי (הורים)
 אויבים:  Magus 
 
סייפר (באנגלית: Cypher, מלשון "Decypher", פיענוח) הוא דמות בדיונית של גיבור-על מוטאנט המופיעה בחוברות הקומיקס אקס-מן והמוטנטים החדשים ביקום מארוול קומיקס. הדמות הופיעה לראשונה בחוברת New Mutants #13 ממרץ 1984, ונוצרה על ידי הכותב כריס קלרמונט והמאייר סאל בוסימה.
סייפר הוא האלטר אגו של דגלאס "דאג" אהרון רמזי, מוטאנט צעיר בעל היכולת האינטואיטיבית והכמעט טלפתית לפענח ולתרגם כל שפה בה הוא נתקל, בין אם היא כתובה, ממוחשבת או שפת גוף. רמזי היה חבר ילדות של קיטי פרייד, וכמוה היה חובב טכנולוגיית מחשבים. הוא התקבל לשורות המוטאנטים החדשים לאחר הגעתו של וורלוק, החייזר הטכנו-אורגני, ודרישתם של חברי הקבוצה לאחד אשר יצליח לתקשר עמו. כחלק מעלילת "אקס-מן: נפילת המוטאנטים", נבל העל אני-מטור וכוחותיו החלו בקרב נגד המוטאנטים החדשים. כאשר אני-מטור ירה לכיוון וולפסביין, רמזי הגן עליה ונהרג. בעקבות מותו, מגנטו האשים את האנושות, מה שגרם למוטאנטים החדשים לדחות מעליהם את מנהיגותו ולהמשיך בחזון לדו קיום בין מוטאנטים לבני אדם.
במהלך אירועי "אקס-מן: נקרושה", אלי בארד וסלנה החיו מוטאנטים מתים רבים, ביניהם רמזי וההליונס. הוא הסתנן לאוטופיה, ובעוד שאר ההליונס הלכו לתקוף את אמה פרוסט, רמזי תקף את מאגמה והותיר אותה בתרדמת לפני שטוהר משליטתם של סלנה ובארד בידי מג'יק וחזר למוטאנטים החדשים. באירועי "אקס-מן: הביאה השנייה", רמזי ניתח מאבק בין המוטאנטים החדשים לקמרון הודג' וקבע כי הם יהרגו. הוא שלח את וורלוק להרוג ולספוג את הודג' ואנשיו, והצטרף זמנית לאקס פורס כדי למנוע פלישת זקיפי סנטינל מהעתיד. רמזי וקייבל חדרו למערכות מאסטר מולד וניסו לנטרל אותו, אך מאסטר מולד ניסה להטמיע את רמזי בתוכו כדי לרכוש את יכולותיו. בכך מאסטר מולד אפשר לרמזי גישה למערכותיו, מה שגרם לביטול הפלישה.
בשנת 2014, רמזי הצטרף לקבוצת אקס פקטור החדשה של תאגיד סרבאל.
נקודת סלאב

| --- | --- |
אין תמונה חופשית
 מידע כללי
 על שם:  אלקסי סלאב 
 מיקום:  אזור הברית האנטארקטית,
 קואורדינטות:  66°28′50″S 62°31′00″W﻿ / ﻿66.4806°S 62.5167°W﻿ / -66.4806; -62.5167
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנקודת סלאב(למפת חצי האי האנטארקטי רגילה) בסיס חנרל ברנרדו אוהיגינס ריקלמהנקודת סלאב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת סלאב(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת סלאב
 
נקודת סלאב (באנגלית: Slav Point; בבולגרית: нос Слав) היא לשון יבשה מכוסה קרח בצידה הצפוני של הכניסה למפרץ זימן, בחוף אוסקר השני בצדו המזרחי של חצי האי צ'רצ'יל בארץ גרהאם שבאנטארקטיקה.
הלשון ממוקמת 28.9 קילומטרים מצפון לכף אלכסנדר, 33.2 קילומטרים מנונאטאקי גוליבר ו-33.7 קילומטרים ממערב לראש וייר בחצי האי ג'ייסון.
היסטוריה > גילוי

לשון היבשה מופתה לראשונה על ידי סוקרים בריטיים בשנת 1974.
היסטוריה > מקור השם

לשון היבשה נקראת על שמו של השליט הבולגרי דספוט אלכסיוס סלאב (ששלט במאה ה-12 וה-13).
לקריאה נוספת

הגאזט האנטארקטי הבולגרי (בבולגרית)
הערות שוליים

↑  אתר הגאזט האנטארקטי הבולגרי
1 2 3 4  מידע גאוגרפי והיסטורי
משרד הפנים (רוסיה)

| --- | --- |
   סמל משרד הפנים        דגל משרד הפנים
   מטה משרד הפנים ברחוב ז'יטנאיה 16 במוסקבה
 מידע כללי
 מדינה:  רוסיה 
 תחום שיפוט:  רוסיה 
 סוכנות אם:  ממשלת רוסיה 
 סוכנות בת:  Voronezh Institute of Ministry of Internal Affairs 
 תאריך הקמה:  8 בספטמבר 1802
 סוכנות קודמת:  Ministry of Internal Affairs (Russian SFSR) 
 שר:  ולדימיר קולוקולצב
 תאריך כניסה:  21 במאי 2012
 מטה מרכזי:  מוסקבה 
 תקציב:  1 טריליון רובל רוסי (2015)
 שמות קודמים:  משרד הפנים הסובייטי   נקוו"ד   משרד המשטרה
 https://www.mvd.ru
 
משרד הפנים של רוסיה (רוסית: Министерство внутренних дел, מבוטא: מיניסטֵרסטבו ונוּטרֶניח דֶל; שמו המקוצר של המשרד: МВД, נהגה: אֶם.וֵה.דֵה) הוא המשרד הפדרלי הממשלתי ברוסיה (וקודם לכן, גם בתקופת האימפריה הרוסית וברית המועצות) האחראי על ענייני פנים וביטחון הפנים.
המשרד קיים ברציפות החל מ-2 במרץ 1802 כמשרד ממשלתי לביטחון פנים, למרות שינויי שם רבים ומגוונים.
מוטו המשרד הוא "משרת את רוסיה, משרת את החוק" (ברוסית: «!Служу России, служу Закону»), הלקוח מתוך שבועת השוטר הרוסי.
היסטוריה > משרד הפנים של האימפריה הרוסית

משרד הפנים הרוסי הוקם לראשונה כמשרד ממשלתי רוסי לענייני ביטחון פנים ברפורמה הממשלתית של הצאר אלכסנדר הראשון ב-2 במרץ 1802. במרץ אותה שנה הוקם אם.וה.דה, שהיה אחראי על כוחות השיטור והכיבוי הרוסיים, כמו גם על פיקוח על השלטון המקומי והפך למשרד החשוב ביותר באימפריה הרוסית, האחראי בין היתר גם על תקשורת הדואר (והצנזורה על הדואר/פיקוח על התקשורת בין התושבים), על הכמורה, רכוש המדינה, בתי הכלא והמעצר, וכן המשטרה וכוחות אחרים לביטחון פנים (כמו האוכרנה והמחלקה השלישית בלשכת הוד מעלת הקיסר).
המשטרה הרוסית במאה ה-19 הייתה מורכבת מבעלי רמה נמוכה, לעיתים קרובות לא יודעי קרוא וכתוב, אשר שימשו מנגנון יעיל לדיכוי בשל חוסר הכרותם עם החוק כהלכתו וצייתנותם לפקודות כפי שניתנו להם. בסוף תקופת שלטונו של הצאר אלכסנדר השני, הוקם גוף של "שוטרי כפר", שבסמכותם היה לעצור כל חשוד באופן מיידי, וכונו "אימת הכפר". בערים, היה בכל בניין דירות שוער (דְבוֹרְניק) אשר היה למעשה בלש חשאי שתפקידו לדווח על כל פעילות חשודה או חתרנית בבניין.
ב-1810, בשל חילוקי דעות על סמכויות הארגון הוא פורק והוחלף במשרד המשטרה הרוסי שהתקיים עד 1819, עת הוקם אם.וה.דה מחדש והמשיך להתקיים במשך כמאה שנים, עד לשנת 1917 כשפורק והוחלף על ידי הקומיסריון העממי לענייני פנים.
היסטוריה > משרד הפנים של ברית המועצות

אחרי מהפכת אוקטובר פורקה המשטרה הצארית לטובת המנגנונים המהפכניים והוקם משרד הפנים בראשות אלכסיי ריקוב.
הצ'קה הוקמה ב-20 בדצמבר 1917 על ידי פליקס דזרז'ינסקי ופעלה בראשותו כשירות הביטחון הסובייטי; במרץ 1919 הוא מונה, במקביל לתפקידו כראש הצ'קה - גם כשר הפנים.
ב-1922, הצ'קה הפכה לג.פ.או והוכפפה ל"קומיסריון העממי לענייני פנים" (נ.ק.ו.ד.), ביחד עם המיליציה. ב-1934 בוצעה רפורמה ארגונית של המשרד והוקמה המנהלת הראשית לענייני מחנות עבודה (גולאג).
ב-1946 הוקם ה-אם.וה.דה (МВД) מחדש, הפעם כמשרד הפנים הסובייטי, בהמשך להפיכת "הקומיסריונים העממיים" למשרדי ממשלה; כך הפך גם שירות ביטחון הפנים (ה-אן.קה.וה.דה) לאם.וה.דה.
ב-1960 פורק ה-אם.וה.דה ונוסד משרד הפנים וביטחון הציבור; ב-1968 ה-אם.וה.דה הוקם מחדש. ב-1990 משרד הפנים הסובייטי פורק והפך למשרד הפנים של רוסיה.
היסטוריה > משרד הפנים של הפדרציה הרוסית

ב-1990 נערך ארגון מחדש בזרועות הממשל, ולזמן קצר האם.וה.דה הפך לאם.בה.וה.דה (משרד הביטחון והפנים); ואולם, האם.וה.דה המשיך להתקיים כזרוע שיטור לאומית. ב-1995 הופרדו שירותי הכבאות והועברו אל המשרד למצבי חירום של רוסיה. במשך אותן שנים ניכרה ירידה בפופולריות של הארגון וביכולתו לאכוף את החוק.
משטרת רוסיה, צברה לעצמה מוניטין בקרב אזרחי המדינה כארגון אכיפת חוק מושחת, מה גם שהמשטרה הרוסית פעלה על פי חוק מאפריל 1991 - חוק שלא הסדיר את פעילותה המודרנית, מאחר שהסתמך בעצם על החוק הסובייטי הישן. באוגוסט 2010 העלה הנשיא דמיטרי מדבדב רעיון לחוקק חוק חדש בנוגע למשטרה הרוסית, חוק שיגדיר מחדש את מטרות המשטרה. היסטורית, המשטרה הסובייטית הוקמה בנובמבר 1918 בשם "מיליציה", והייתה יורשת המשטרה של משרד הפנים הקיסרי. מדבדב ביקש לשנות את שם המשטרה ולהחזיר לה את שמה הקיסרי, זאת כחלק ממאבקו בשחיתות; כך יצאה לדרך התוכנית לרפורמה מקיפה בזרועות השיטור, כשבמרכזה התמקצעות של כוחות המשטרה הרוסיים. רק ב-2011 הרפורמה יצאה לדרך הלכה למעשה, תוך ביצוע רה-ארגון במשטרה הרוסית. במסגרת החוק החדש שנכנס לתוקף במרץ 2011, נאסר על כל מפקדי המשטרה הרוסית לכהן בתפקיד אחד יותר מ-5 שנים.
האם.וה.דה שולט על מספר כוחות לביטחון הפנים, ואחראי בין השאר גם על המאבק בסחר לא חוקי בסמים, המלחמה בפשע מאורגן, המלחמה בשחיתות, המלחמה בטרור ופיקוח על ההגירה. ב-2016 הועברו תפקידי הפיקוח ורישוי כלי הירייה לידי המשמר הלאומי של רוסיה שנטל לידיו את גם את האחריות על כל היחידות המשטרתיות המיוחדות ללוחמה בטרור.
שרי הפנים לדורותיהם

שר הפנים הרוסי הוא ראש המשטרה הרוסית. שר הפנים הנוכחי מאז 2012 הוא ולדימיר קולוקולצב.
גלריה

סמל שירות ההגירה הפדרלי הרוסי
סמל המחלקה למאבק בקיצוניות, 2008
סמל מח"ש הרוסית
סמל משטרת התנועה הרוסית
לוגו המחלקה למאבק בפשעי מחשב של משטרת רוסיה
ראו גם

המשרד לביטחון פנים
המשרד לביטחון הציבור של קנדה
מזכירות ביטחון הציבור המקסיקנית
המחלקה לביטחון המולדת של ארצות הברית
המשרד לביטחון לאומי (גאורגיה)
משרד הפנים הסרבי
המשרד לביטחון העם של קוריאה הצפונית
הערות שוליים

↑  הערה לשונית: המונח "אם.וה.דה" מציין גם את משרד הפנים באופן כללי. בישראל מתייחסת התקשורת בשפה הרוסית למשרד הפנים הישראלי כ"אם.וה.דה" (ללא קונוטציות מן המשרד לביטחון פנים מן העבר הסובייטי). בבחירות 1999 חדר המושג אף לציבור דובר העברית: תעמולת הבחירות של מפלגת ישראל בעלייה בשפה הרוסית חזרה שוב ושוב על סיסמת הבחירות: "אֶם.וֶה.דֶה. פַּד ש"ס קוֹנטרוֹל? נְייֶט. אֶם.וֶה.דֶה. פַּד נאש קונטרול" ("משרד הפנים בשליטת ש"ס? לא. משרד הפנים בשליטה שלנו"), ואף חולקו סטיקרים עם הסיסמה באותיות עבריות.
↑  Присяга (ст. 28, Федеральный закон от 30.11.2011 N 342-ФЗ "О службе в органах внутренних дел Российской Федерации и внесении изменений в отдельные законодательные акты Российской Федерации"и") שבועת השוטר מתוך אתר משרד הפנים, מקור (ברוסית)
↑  הצו הנשיאותי של דמיטרי מדבדב על שינויים ארגוניים באם.וה.דה
↑  חוק חדש הנוגע למשטרה הרוסית יהפכה למודרנית יותר (דיווח ברוסית)
↑  משטרת הפדרציה הרוסית. נשמע טוב? (דיווח אוקראיני)
↑  נשיא רוסיה הציע לשנות את שמה של המשטרה
↑  אודות הרפורמה באם.וה.דה (ברוסית)
↑  חוק המאבק בפשע המאורגן - רוסית
↑  משרד הפנים הרוסי: בכירים של IBM גנבו עשרות מיליוני דולרים מקרן הפנסיה הממשלתית, באתר הארץ, 7 בדצמבר 2006
↑  מעמד המינהל הראשי למאבק בפשעים כלכליים של אם.וה.דה
↑  המחלקה למלחמה בקיצוניות - Agentura.ru
↑  Пост сдал: отставка главы ГИБДД может быть связана с грядущей ликвидацией ведомства
| קהילת המודיעין הרוסית |
| --- | --- | --- |
| יחידות מודיעין בצבא ובמשרד ההגנה | המודיעין הצבאי (ספצנאז) • מודיעין ימי (הקומנדו הימי) • מודיעין האוויר |  |
| ממשלת רוסיה | הביון החיצוני • הביטחון הפדרלי • משרד הפנים • מאבק באלכוהול הלא חוקי • פספ"ם |  |
| נשיא הפדרציה הרוסית | מועצת הביטחון • האבטחה הפדרלית (התקשורת המיוחדת) • ביטחון הנשיא • ועדת החקירות |  |
| ארגונים לשעבר באימפריה הרוסית, ברית המועצות ורוסיה | הלשכה לעניינים סודיים • הלשכה החשאית • הלשכה המיוחדת • הז'נדרמריה • אוכרנה • ג.פ.או. • או.ג.פ.או. • ביטחון המדינה • המודיעין הצבאי הסובייטי • פאפס"י • סוכנות הביטחון הפדרלית • שירות הביטחון הבין-רפובליקני • משרד הביטחון • פס"ק • משטרת הסמים הפדרלית |  |
| --- | --- |
בקרת זהויות :  GND: 511395-7  ISNI: 0000 0001 0568 3777  LCCN: n93095126  VIAF: 308777865   WorldCat (עם VIAF): 308777865 
לוגו משרד הפנים הסובייטי.
סייגה ורדה

אתרי אמנות הסלע הפרהיסטוריים בסייגה ורדה (בספרדית: Sitios de arte rupestre prehistórico de Siega Verde) הם סדרת אתרים בהם יש פטרוגליפים פרהיסטוריים באזור סייגה ורדה (Siega Verde, מילולית "קציר ירוק") במחוז סלמנקה (ספ') בקהילה האוטונומית קסטיליה ולאון במערב ספרד על הגבול עם פורטוגל. אתרים אלו נוספו על ידי ארגון אונסק"ו בשנת 2010 לאתר המורשת העולמית הסמוך (כ-80 קילומטרים צפונית-מערבית) בעמק קואה בפורטוגל בשם "אתרי אמנות הסלע הפרהיסטוריים בעמק קואה ובסייגה ורדה" (באנגלית: Prehistoric Rock Art Sites in the Côa Valley and Siega Verde).
הפטרוגליפים היו ידועים לאוכלוסייה המקומית במשך זמן רב, אבל למדע התגלה אתר זה רק ב-17 באוקטובר 1988. המגלה היה הארכאולוג מנואל סנטונחה (Manuel Santonja), מנהל מוזיאון סלמנקה באותה עת, שהגיע לפטרוגליפים של עמק הנהר אגדה (ספ'), בעזרת רועה צאן מהסביבה הסמוכה. סנטונחה והארכאולוגית רוסריו פרס (Rosario Pérez) מאוניברסיטת סלמנקה ערכו סקר ותיעדו את הפטרוגליפים.
מיקום

האתר משתרע לאורך הנהר אגדה (Río Águeda), וכדי לגשת אליו יש להגיע לגשר לה אוניון (Puente de La Unión), מעל הנהר המוזכר, על הכביש שבין קסטייחו דה מרטין וייחו (Castillejo de Martín Viejo), וייאר דה ארגניאן (Villar de Argañán), מרטייאן (Martillán) ווייאר דה לה יגואה (Villar de la Yegua). במקום נבנה מרכז מידע ארכאולוגי המציע למבקרים במובלעת מידע רחב על החיים באזור של אוכלוסיות ציידים-לקטים ודייגים משלהי הפליסטוקן. הפטרוגליפים מוגנים בגדר שמבטיחה את שימורם.
תיאור

בסך הכול התגלו מעל ל-500 פטרוגליפים ב-94 אתרים לאורך קטע של כשלושה קילומטר לאורך הנהר, אך רק מעטים מהם מתקרבים לציורי המערות של מערת אלטאמירה או מערת לאסקו מבחינת הדיוק והביטוי שלהם. הדמויות שתועדו מייצגות בעלי חיים שונים ונוצרו על ידי גירוד, חריתה באבנים קשות יותר מהסלע ושפשוף, אם כי רק קווי המתאר של בעלי החיים מוצגים - משטחי הגוף עצמם נותרים לא מעובדים, שלא כנהוג בציורי מערות. הייצוגים הנפוצים ביותר הם של סוסים, שור הבר, איילים ועזים, בנוסף לאחרים השכיחים פחות, כמו אייל הצפון, קרנף צמרירי או ביזון אירופי. מינים שנכחדו כיום בקווי רוחב אלה, המציינים את האופי הפלאוליתי של תחריטים הללו.
הפטרוגליפים מתוארכים החל מהתרבות הגרוויטית/התרבות הסולוטרנית (מלפני 20,000 שנים) ועד התרבות המגדלנית/התרבות האזילית (מלפני 17,000 עד לפני 9,000 שנים).
לקריאה נוספת

ALCOLEA, J. J. y BALBÍN, R. de. (2006) Arte Paleolítico al aire libre. El yacimiento rupestre de Siega Verde, Salamanca. Arqueología en Castilla y León. Memorias 16. Junta de Castilla y León.
VÁZQUEZ MARCOS, C. y ANGULO CUESTA, J. (2019) "Conoce Siega Verde. Arte Paleolítico al aire libre". Centro de Estudios Mirobrigense y Ayuntamiento de Ciudad Rodrigo.Trabajos de investigación 12.
נחל עקרבים

| --- | --- |

בולדרים בנחל עקרבים
 מידע כללי
 שפך:  נחל צין 
 מדינות באגן הניקוז:  ישראל 
  (למפת צפון הנגב מוגדלת) נחל עקרבים(למפת צפון הנגב רגילה) נחל עקרבים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל עקרבים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל עקרבים
 
מצוק מעל מפל בנחל עקרבים
עין עקרבים
נַחַל עַקְרַבִּים הוא נחל אכזב בצפון מזרח הנגב, הזורם ממערב למזרח בין המכתש הקטן למעלה עקרבים.
הנחל מתחיל באזור מצפה עלי, ויורד בתלילות מגובה של 420 מטר עד ל 20- מטר, לאורך כ 8 ק"מ. בסופו נפגש עם נחל צין. באזור המפגש ישנם מספר מעיינות ביניהם עין עקרבים.
סיירת מזחלות הכלבים סיריוס

| --- | --- |
סמל הסיירת
סמל הסיירת
 פרטים
 מדינה:  דנמרק דנמרק
 שיוך:  כוחות ההגנה של דנמרק
 סוג:  כוחות מיוחדים כלבי מזחלת
 אירועים ותאריכים
 תקופת הפעילות:  1941–הווה (כ־83 שנים)
 פיקוד
 יחידת אם:  פיקוד המבצעים המיוחדים
סיירת מזחלות הכלבים סיריוס (בדנית: Sirius Slædepatruljen) היא סיירת מיוחדת של הצבא המלכותי הדני האחראית על אכיפת הריבונות הדנית בתחומי המדבר הארקטי של צפון ומזרח גרינלנד. חיילי הסיירת מבצעים משימות סיור בקבוצות קטנות באמצעות כלבי מזחלת. משימות הסיור שלהם נמשכות לפעמים חודשים ארוכים ללא קשר נוסף עם בן אנוש. הקבלה ליחידה דורשת יכולות פיזיות ופסיכולוגיות חריגות.
היסטוריה

הסיירת הוקמה ב-1941 בעיצומה של מלחמת העולם השנייה בידי הממשלה הגולה של דנמרק. בעלות הברית חששו שהגרמנים ינסו להשתלט על גרינלנד שנחשבה לנכס אסטרטגי. בהדרגה התברר שהחשש היה מוצדק, הגרמנים אכן ניסו להקים בגרינלנד מספר תחנות מזג אוויר שהעניקו ללופטוואפה מידע מטאורולוגי יקר מפז. גילוי התחנות בידי הדנים אפשר לחיל האוויר האמריקני להשמיד אותן במהירות.
ארגון

במשך השנים הסיירת הייתה כפופה באופן רשמי לממשלת גרינלנד, אולם בפועל נוהלה בידי הצי המלכותי הדני. ב-2012 הוכפפה הסיירת תחת הפיקוד הארקטי. ב-2014 הוקם פיקוד המבצעים המיוחדים שאיגד תחתיו את כל הכוחות המיוחדים של הצבא הדני, ובכלל זה את סיירת סיריוס.
הסיירת אחראית על שטח בגודל של 16,000 ק"מ. תחנות מחקר מקומיות משמשות כבסיסי קבע עבור הסיירת, ופרט לכך ישנן 50 בקתות הפזורות ברחבי השטח עליו אחראית הסיירת, ומשמשות כתחנות זמניות. הסיירת כוללת באופן קבוע 12 לוחמים. הסיירת מחולקת לשישה צוותים אשר כל אחד מהם כולל שני לוחמים ובין 11 ל-15 כלבים. משימות הסיור של הצוותים אורכות בדרך כלל כמה חודשים, והם מסיימים לסייר בכל שטח אחריותם פעם בשלוש או ארבע שנים.
בתרבות

אנשי הסיירת מופיעים בעונה הרביעית של סדרת הטלוויזיה הדנית "הממשלה".
סייקו טוראי

סייקו טוראי (באנגלית: Seikou Touray; נולד ב-6 ביוני 2000) הוא כדורגלן גמביאני, המשחק בעמדת הקשר ההתקפי בגרנובל מהליגה הצרפתית השנייה בכדורגל.
קריירה

טוראי התחיל את הקריירה שלו בקבוצת נוער של סופרסטארס המקומית. בגיל 18, הצטרף לקבוצת הנוער של בית"ר טוברוק מליגת העל לנוער, במדיה כבש 7 שערים בליגה ועוד שניים בגביע.
ב-12 במאי 2019, חתם לחמש עונות במכבי חיפה מליגת העל. בקיץ 2019 נבחן בסקציה נס ציונה וב-12 באוגוסט הצטרף לקבוצה. ב-24 באוגוסט, ערך את הופעת הבכורה שלו בליגת העל בהפסד 0–2 למכבי תל אביב. ב-14 בספטמבר, הבקיע את שער הבכורה שלו בקריירה בתיקו 1-1 נגד הפועל תל אביב. בסיום העונה, נס ציונה חזרה לליגה הלאומית וטוראי עזב את המועדון.
את עונת 2020/2021 התחיל כשחקן מכבי חיפה ואף רשם שתי הופעות בליגה במדיה, אך ב-27 בספטמבר הושאל לעירוני קריית שמונה.
ב-19 ביולי 2021, טוראי הושאל להפועל חיפה.
טוראי משמש כקפטן נבחרת גמביה בכדורגל עד גיל 20.
הערות שוליים

↑  דורון בן דור ואלון בן דוד, ‏מבוקה כשיר וצפוי לפתוח מול חדרה, סיאהו חתם, באתר ONE‏, 12 במאי 2019
↑  עמית קרקו, ‏סאקו טורה הושאל ממכבי חיפה לסקציה נס ציונה, באתר ONE‏, 12 באוגוסט 2019
↑  שלום אלבז, ‏סאקו טורה הושאל לעונה לעירוני קריית שמונה, באתר ONE‏, 27 בספטמבר 2020
↑  גיל לוין, ‏רשמי: סאקו טורה הושאל להפועל חיפה, באתר ערוץ הספורט, 19 ביולי 2021
נקודת סרדץ

| --- | --- |
אין תמונה חופשית
 מידע נוסף
 קואורדינטות:  63°00′10″S 62°28′18″W﻿ / ﻿63.00288889°S 62.47166667°W﻿ / -63.00288889; -62.47166667
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת סרדץ(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת סרדץ
 
מפת האי סמית'. נקודת סרדץ מצויה 
 בפינה השמאלית התחתונה, של הרביע
 הראשון משמאל, בשורה העליונה של רביעי המפה.
נקודת סרדץ (באנגלית: Sredets Point; בבולגרית: нос Средец) היא לשון יבשה בחוף הדרום-מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.
לשון היבשה מכוסה קרח.
אורכה של לשון היבשה 400 מטרים, והיא בולטת לתוך מצר אוסמר.
נקודת סרדץ מפרידה בין השפך של קרחון קריוודול שמצפון לנקודה, והשפך של קרחון פאשוק שמדרום לנקודה.
הנקודה ממוקמת 16.3 קילומטרים דרומית-מערבית מכף סמית'.; 16.9 קילומטרים צפונית-מזרחית מכף ג'יימס; ו-3.4 קילומטרים דרומית-מזרחית מפסגת אנטים.
היסטוריה > גילוי ומיפוי הנקודה

הנקודה מופתה לראשונה על ידי סוקרים בולגריים בשנת 2009, ובשנת 2010.
היסטוריה > מקור השם

הנקודה נקראת על שם העיירה סרדץ שבדרום בולגריה;
לקריאה נוספת

הגאזט האנטארקטי הבולגרי (בבולגרית)
הערות שוליים

↑  גאזט השמות האנטארקטיים הרשמי של בולגריה
1 2 3 4 5 6 7 8 9 10  מידע גאוגרפי והיסטורי
1 2 3 4 5 6 7 8 9 10 11  הגאזט האנטארקטי הבולגרי
| איי שטלנד הדרומיים |
| --- | --- | --- |
| איים עיקריים | אי הפיל (אלפנט) • המלך ג'ורג' • גריניץ' • דספשן • לואו • ליווינגסטון • נלסון • סמית' • סנואו • קלרנס • רוברט |  |
| איים קטנים | אלפאוס • אסטור • בארלו • האף מון • איי זד (האי אספרנטו • האי לסידרן • האי פאנאגוריה • האי קושאבה) • ראגד |  |
| איונים | סלע גרייס • סלע פולגר • סלעי ראגד |  |
| מצרי ים | איגליקה • מצר אוסמר • מצר אינגליש • מצר בויד • מצר ברנספילד • מצר מורטון • מצר מקפארליין • מצר סמולנסק |  |
| שוניות והר מצולה  (הרים תת-ימיים) | הר ורדי |  |
| רכסי הרים | רכס אימאון • רמת דוספיי • רמת וידין • רכס ולקה |  |
| הרים ומצוקים | אבלוגי • אונגל • אורגנה • אירווינג • אנטים • דרינוב • הלמט • כריסטי • מאטוצ'ינה • מומצ'יל • מזק • מיזייה • נאופיט • נייפייר • סבלייבסקי • סלאטינה • סלאבייקוב • סן סטפנו • פוסטר • פלאנה • פסגה • רוז • ריגס • שארפ • שופן |  |
| אוכפים | ויטושה • ורשץ • מאדאן • נסבר • פופובו • קוסטנץ |  |
| נונאטאקים | וילן • באחו |  |
| גבעות | אדינבורו • באטנברג • דולו • דרונג • לזלי • נגרו • סילר • פנקה • צ'סטר • רזן |  |
| חצאי אי ולשונות יבשה | נקודת אדוארדס • גבעת אדינבורו • נקודת איוואן אסן • נקודת אלין פלין • נקודת אמאדוק • נקודת אסקס • חצי האי ארצ'ר • נקודת באטאק • חצי האי בורגס • נקודת באטאק • נקודת בטוליה • נקודת בוטב • חצי האי ביירז • נקודת בנסון • נקודת ברון • נקודת גארמן • כף ג'יימס • נקודת גרגורי • נקודת דבליאנוב • נקודת דומטה • נקודת דופניצה • נקודת דליאן • נקודת האמר • נקודת הרמוני • נקודת ואראדרו • חצי האי וארנה • נקודת וונד • נקודת וילאגרה • נקודת וליקאן • נקודת זהרי • נקודת יאנה • נקודת יובקוב • נקודת יירצ'ק • נקודת לאקאטניק • נקודת לברנוב • ליונז ראמפ • נקודת ליסטה • נקודת מדובנה • נקודת מקין • נקודת מקרוני • ראש מרטינז • נקודת מרקלי • נקודת נגרה • נקודת ניואל • נקודת ניקופול • נקודת סאדאלה • נקודת סבאר • נקודת סומוביט • נקודת סידינס • נקודת סמירננסקי • כף סמית' • נקודת סנאה קרוז • נקודת סקלינה • נקודת סרדץ • נקודת פרליק • נקודת קובאדין • נקודת קוטיס • חצי האי קופרמיין • נקודת קיצ'ן • נקודת קתרינה • נקודת ראדב • נקודת רוברט • נקודת רוס • נקודת רזדל • חצי האי ריי • נקודת רילה • נקודת ריש • נקודת רנייר • כף שירף |  |
| מפרצים | אדמירליטי • איוואן אסן • באבה טונקה • ברשליאן • גארניה • המלך ג'ורג' • הירו • ודנה • זאפאלניה • חיסריה • יארביצה • יונדולה • לגרו • לינבו • מון • מיטשל • מיקאלבי • נבסטינו • ניקולוב • פאקושה • צפינה • קרוני • קרלוטה |  |
| אגמים | אגם לימנופולאר • אגם מידג' |  |
| קרחונים | קרחוני איי שטלנד הדרומיים בחלוקה לפי איים |  |
| מבנים | כנסיית השילוש הקדוש |  |
| אזורים אנטארקטיים מוגנים במיוחד | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
| אזורי ציפורים בעלי חשיבות | מפרץ אדמירליטי • נקודת בארנארד (נקודת ברנרד) • חצי האי ביירז • נקודת הרמוני • האי טרטר • ליונז ראמפ • חצי האי פוטר • כף שירף |  |
הצד הדרום מזרחי של האי סמית', מבט ממצר אוסמר
נג'מטין ארבקאן

נג'מטין ארבקאן (בטורקית: Necmettin Erbakan;‏ 29 באוקטובר 1926 בסינופ – 27 בפברואר 2011 באנקרה) היה אסלאמיסט פוליטיקאי טורקי. הוא היה מספר פעמים ממלא-מקום ראש ממשלת טורקיה ומ-28 ביוני 1996 עד 30 ביוני 1997 ראש ממשלת טורקיה. הוא נחשב למנטור (הפוליטי) של נשיא טורקיה, רג'פ טאיפ ארדואן.
ביוגרפיה

לאחר שלמד בבית הספר בקייסרי, טרבזון ובאיסטנבול, החל ללמוד הנדסת מכונות, אותה סיים באוניברסיטה הטכנית באיסטנבול בשנת 1948. הוא המשיך את לימודיו באאכן. בשנת 1953 כתב את הדוקטורט באוניברסיטה הטכנית באאכן בנושא "תיאוריה על התהליכים עד להצתה במנוע הדיזל". לאחר מכן עבד בתחום המחקר וכמהנדס בחברת Deutz, שם היה מעורב בפיתוח הטנק לאופרד 1. 1965 הפך לפרופסור באוניברסיטה הטכנית באיסטנבול.
ביוגרפיה > קריירה פוליטית

בשנת 1970 ייסד ארבקאן את המפלגה הראשונה של תנועת Millî Görüş – דעה לאומית: מפלגת הסדר הלאומית ("Millî Nizam Partisi", בראשי תיבות: MNP). עם זאת, מפלגה זאת נאסרה שוב בשנת 1971. בשנת 1973 הקים את מפלגת הישועה הלאומית ("Millî Selamet Partisi", בראשי תיבות: MSP), עמה היה ארבקאן סגן ראש הממשלה בין השנים 1974–1978 בשלוש קואליציות שונות.
הוא השתתף בהפיכה הצבאית בינואר 1980 אך נעצר בספטמבר והיה עליו להימנע מעיסוק בפוליטיקה למשך עשר שנים, שהסתיים במשאל עם בשנת 1987. באותה שנה נבחר ארבקאן ליו"ר מפלגת הרווחה, מטעמה כיהן כראש הממשלה בין השנים 1996–1997. ארבקאן ניצל את זמנו כראש ממשלה לקידום האיסלאמיזציה במדיניות פנים וחוץ. מדיניות ממשלתו הקואליציונית התנגשה במהירות עם תורת המדינה החילונית שהקים כמאל אטאטורק, והצבא שרואה בעצמו את עמוד התווך העיקרי של החילוניות התערב.
בדצמבר 1996, אישר ארבקאן את עסקת הענק עם התעשייה האווירית לישראל, להשבחת 54 מטוסי מקדונל דאגלס F-4 פנטום. היקף העסקה היה
650 מיליון דולר.
ב-28 בפברואר 1997 הכתיבה ההנהגה הצבאית למועצה לביטחון לאומי תזכיר שקרא לממשלה לנקוט בחבילה של צעדים נגד התנועה האיסלאמיסטית. יישומם לא היה מקובל על ארבקאן והוא התפטר ב-30 ביוני 1997. הנפילה הזוחלת הזו בלחץ הצבאי זכתה לכינוי "ההפיכה הפוסט-מודרנית". מפלגת הצדקה הטורקית הוצאה אל מחוץ לחוק על ידי בית המשפט החוקתי בדצמבר 1997 ועל ארבקאן שוב נאסר לעסוק בפוליטיקה למשך חמש שנים בגין המרדה. ארבקאן ואחרים תבעו את בית הדין האירופי לזכויות אדם נגד האיסור המפלגתי, אך זה הותיר את האיסור על כנו בשנת 2001 ובשנת 2003.
מפלגת החסד נוסדה כיורשת של מפלגת הרווחה בדצמבר 1997. פעילותה נאסרה ביוני 2001. כתוצאה מכך, נוסדה ביולי 2001 מפלגת "האושר", בעוד שהאגף רפורמי בראשותו של רג'פ טאיפ ארדואן התפצל והקים את "מפלגת הצדק והפיתוח", שתחילה נפסל מלרוץ בבחירות עקב הרשעה קודמת. בשנת 2001 ארבקן הפך ליו"ר מפלגת האושר, לאחר תום עונש ההרחקה שלו מהפוליטיקה בשנת 2003.
בכינוס של מפלגת האושר ביולי 2010 התרחש סכסוך עם יו"ר המפלגה, נומן קורטולמוש, מכיוון שהוא לא כלל את בני משפחתו וחבריו של ארבקאן ברשימת הבחירות שלו להנהלת המפלגה. לאחר שהמחלוקת הפנימית המפלגתית החריפה באוגוסט ותיק בית משפט עבור מפלגת האושר הורה על בחירות חדשות בספטמבר. באוקטובר 2010 התפטר קורטולמוש כיו"ר והקים את מפלגת קול העם החדשה. ב-18 אוקטובר 2010 ארבקאן נבחר למנהיג המפלגה של מפלגת האושר.